Kommissionens beslutning

af 10. december 2002

om de udgifter til bestemte foranstaltninger, som medlemsstaterne har planlagt for 2002 til gennemførelse af kontrol-, inspektions- og overvågningsordningerne for den fælles fiskeripolitik, og deres tilskudsberettigelse

(meddelt under nummer K(2002) 4883)

(2002/978/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 2001/431/EF af 28. maj 2001 om tilskud fra Fællesskabet til bestemte udgifter, som medlemsstaterne afholder til iværksættelse af kontrol-, inspektions- og overvågningsordninger for den fælles fiskeripolitik(1), særlig artikel 13, og

ud fra følgende betragtninger:

(1) Belgien, Danmark, Tyskland, Grækenland, Spanien, Frankrig, Irland, Italien, Nederlandene, Østrig, Portugal, Finland, Sverige og Det Forenede Kongerige har forelagt Kommissionen fiskerikontrolprogrammer for perioden 1. januar 2001 til 31. december 2003. Sammen med programmerne blev der forlagt ansøgninger om tilskud til dækning af de udgifter, som skal afholdes til programmerne. Tilskudsansøgningerne er opdelt på 2001, 2002 og 2003.

(2) Størrelsen af EF's tilskud til hver foranstaltning, betingelserne for refusion af udgifterne og de samlede tilskudsberettigede udgifter for 2002 for hver medlemsstat til hver foranstaltning bør fastsættes.

(3) Der er allerede taget stilling til nogle af udgifterne for 2002 i Kommissionens beslutning 2002/6/EF af 27. december 2001 om de udgifter til bestemte foranstaltninger, som medlemsstaterne har planlagt for 2002 til gennemførelse af kontrol-, inspektions- og overvågningsordningerne for den fælles fiskeripolitik, og deres tilskudsberettigelse(2).

(4) I henhold til artikel 15 i beslutning 2001/431/EF skal medlemsstaterne afholde deres planlagte udgifter i løbet af et år regnet fra indgåelsen af den retlige og finansielle forpligtelse. Forpligtelsen skal indgås senest i det kalenderår, der følger efter meddelelsen af Kommissionens beslutning.

(5) I henhold til artikel 17, stk. 1, i beslutning 2001/431/EF skal medlemsstaterne forelægge Kommissionen deres ansøgninger om udgiftsrefusion senest den 31. maj i året efter det år, hvor udgifterne blev godkendt.

(6) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

VEDTAGET FØLGENDE BESLUTNING:

Artikel 1

Ved denne beslutning fastsættes for 2002 de tilskudsberettigede udgifter for hver medlemsstat, EF-tilskuddet og de betingelser, tilskuddet kan ydes på, hvis de tilskudsberettigede udgifter reelt er anvendt til gennemførelse af kontrolprogrammer.

Artikel 2

Tilskuddet til dækning af de i bilag I nævnte udgifter til uddannelse af nationalt kontrolpersonale, som Danmark, Tyskland, Spanien, Frankrig, Irland, Italien, Nederlandene, Portugal, Finland og Det Forenede Kongerige har planlagt, andrager 50 % af de tilskudsberettigede udgifter inden for de grænser, der er fastsat i samme bilag.

Artikel 3

Tilskuddet til dækning af de i bilag II nævnte udgifter til erhvervelse eller modernisering af fartøjer eller fly, der anvendes til kontrol, inspektion og overvågning af fiskeriet, andrager 35 % af de tilskudsberettigede udgifter inden for de grænser, der er fastsat i samme bilag.

Artikel 4

Tilskuddet til dækning af de i bilag III nævnte udgifter til iværksættelse af et system til vurdering af de godkendte udgifter til kontrol af den fælles fiskeripolitik andrager 50 % af de tilskudsberettigede udgifter inden for de grænser, der er fastsat i samme bilag.

Artikel 5

Medlemsstaterne forelægger Kommissionen deres ansøgninger om refusion af de udgifter, der er nævnt i denne beslutning, senest den 31. maj 2005.

Artikel 6

Ansøgninger om refusion og forskud i andre valutaer end euro omregnes til euro ved hjælp af den vekselkurs, der gælder den måned, hvor Kommissionen har modtaget dem.

Artikel 7

Denne beslutning er rettet til Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Kongeriget Nederlandene, Republikken Østrig, Den Portugisiske Republik, Republikken Finland, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 10. december 2002.

På Kommissionens vegne

Franz Fischler

Medlem af Kommissionen

(1) EFT L 154 af 9.6.2001, s. 22.

(2) EFT L 3 af 5.1.2002, s. 45.

ANEXO I/BILAG I/ANHANG I/ΠΑΡΑΡΤΗΜΑ Ι/ANNEX I/ANNEXE I/ALLEGATO I/BIJLAGE I/ANEXO I/LIITE I/BILAGA I

>TABELPOSITION>

ANEXO II/BILAG II/ANHANG II/ΠΑΡΑΡΤΗΜΑ IΙ/ANNEX II/ANNEXE II/ALLEGATO II/BIJLAGE II/ANEXO II/LIITE II/BILAGA II

>TABELPOSITION>

ANEXO III/BILAG III/ANHANG III/ΠΑΡΑΡΤΗΜΑ IIΙ/ANNEX III/ANNEXE III/ALLEGATO III/BIJLAGE III/ANEXO III/LIITE III/BILAGA III

>TABELPOSITION>